Amerikanske soldaterved klosteret, 2009
**Dair Mar Elia** (arameisk: ܕܝܪܐ ܕܡܪܝ ܐܝܠܝܐ, arabisk: دير مار إيليا), kjent som **Sankt Elias-klosteret**, er et nå ødelagt kristent kloster fra 500-tallet og det til sin ødeleggelse eldste i Irak. Det befinner seg i guvernementet Ninive noe sør for Mossul. Det målte 2.500 kvadratmeter og var bygget av stein og mørtel på en høyde over Mosul. Taket manglet, men klosteret hadde 26 rom, blant annet et hellig kammer og et kapell.

Historie
--------

Klosteret ble grunnlagt omkring år 595 av Mar Elia, en assyrisk munk som hadde studert i al-Hira og deretter ved det store kloster på fjellet Ezla i det som i dag er på tyrkisk territorium. Klosteret ble etter at de forskjellige orientalske kristne retninger utkrystalliserte seg tilhørende den kaldeisk-katolske kirke. Det var sentrum på de kristne i området, og gjennom mange hundreår besøkte tusener av kristne klosteret til den årlige festdag for Mar Elia som faller på siste onsdag i november.

Klostereret ble renovert på 1600-tallet av Hurmizd Alqushnaya. I 1743 forordnet den persiske hærfører Tahmaz Nader Shah klosterets ødeleggelse, og fikk de om lag 150 munkene der drept. Klosteret lå i ruiner til tidlig på 1900-tallet. Da ble noen av hallene og rommene ferdig restaurert. Under første verdenskrig og folkemordet på assyrerne og arameerne i det osmanske rike var Dair Mar Elia et tilfluktssted, og dette førte til at en del istandsetting.

Etter Irakkrigen i 2003 lå stedet innen Forward Operating Base Marez, og da begynte amerikanske militære enheter å ha stedet i nærmere øyesyn. Det ble foretatt topografiske oppmålinger og sikringsarbeider, og området ble omgjerdet slik at besøkende guidet av militærsjelesørgere ble sikret. Målet var å bevisstggøre de lokale irakiske myndigheter om stedets verneverdige status og til etterhvert å ta vare på anlegget på passende vis.

I mai 2008 begynte irakiske arkeologer å undersøke stedet. Det ble foretatt vesentlige utgravninger, som også gjorde at stedet skulle være an mindre interesse for eventuelle plyndringsgravninger.

Den 20. januar 2016 meldte engelskspråklige medier at Den islamske stat hadde ødelagt klosteret.

Referanser
----------

1. 1 2  Isis has destroyed Iraq's oldest Christian monastery, satellite images confirm, 2016-01-20, Associated Press, 2016-01-20, The Guardian
2. 1 2  «Smithsonian Magazine, 16 Sep 2008». Arkivert fra originalen 2 november 2013. Besøkt 20. januar 2016.  Sjekk datoverdier i `|arkivdato=` (hjelp)
3. ↑  NPR's Morning Edition, November 21, 2007
4. ↑  «NewsBlaze». Arkivert fra originalen 3. november 2013. Besøkt 20. januar 2016.
5. ↑  Seert-krøniken 13: 445.
6. ↑  wayback=20131202223821 «Arkivert kopi». Arkivert fra originalen 8. juli 2015. Besøkt 20. januar 2016.  Christians of Iraq
7. ↑
8. ↑
9. ↑
10. ↑  Martha Mendoza, Maya Alleruzzo, Bram Janssen: *Only On AP: The oldest Christian monastery in Iraq has been reduced to a field of rubble, yet another victim of the Islamic State's relentless destruction of ancient cultural sites* , 2016-01-20, US News & World Report, Associated Press, 2016-01-20

Eksterne lenker
---------------

* (en) Dair Mar Elia – kategori av bilder, video eller lyd på Commons Rediger på Wikidata
* New-York-Times-artikkel og restaureringsinnsats ved Dair Mar Elia
* Fotogalleri i New York Times ogg restaureringene
* Restaureringene omtalt i Smithsonians magasin